|  |  |
| --- | --- |
| **Pressemelding** | cid:image003.jpg@01CC25EF.0CABF830 |
|  |  |

**Nestlé tildeles prestisjetung miljøpris i Stockholm**

# Nestlé er utnevnt som vinner av årets Stockholm Industry Water Award, for sitt arbeid med å forbedre vannforvaltningen i hele selskapets logistikkjede.

# Prisen deles ut av Stockholm International Water Institute (SIWI). Med denne prisen anerkjenner de Nestlés resultater i arbeidet med å redusere selskapets vannforbruk. Eksempelvis har Nestlé på ti år gått fra å bruke fem liter vann for hver omsatte amerikanske dollar til kun 1,4 liter. Det er en reduksjon av vannforbruket på 72 prosent.

- Jeg er veldig takknemlig for denne anerkjennelsen. Vi har identifisert vann som den største utfordringen for fremtidig matforsyning, for ikke å snakke om vannets betydning for den økonomiske veksten. Dette er sannsynligvis den mest prestisjetunge prisen innen sin sjanger – og motiverer oss til å fortsette arbeidet, forteller Peter Brabeck-Letmathe, styreleder i Nestlé.

SIWI vektlegger spesielt Nestlés fremgangsmåte med over 1000 ansatte agronomer og vanneksperter. Disse ekspertene jobber sammen med bøndene for å redusere gårdenes vannforbruk, øke avlingene og minimere utslipp.

I snart 80 år har Nestlé fokusert på forbruk av vann. Allerede på 1930-tallet bygde Nestlé sitt første renseanlegg for spillvann. Vannbehandling er en av tre grunnpilarer i selskapets Creating Shared Value program.

Nestlés fokus på vann styrkes ytterligere i deres arbeid med World Economic Forums 2030 Water Resources Group (WEF-WRG). Nestlé spiller også en ledende rolle i WEF-WRG, som ledes av Nestlés Peter Brabeck-Letmathe. Sammen med partnere i WEF-WRG forsøker de å finne løsninger på vannproblematikken.

WEF-WRG arbeider med myndighetene i en rekke land ved å tilby analytiske og praktiske redskaper i kampen mot vannmangel. Prosjekter er igangsatt i Pakistan, Sør-Afrika, Jordan, Mexico og senest i Mongolia. Etter hvert som lokale myndigheter utvikler strategier for å bekjempe vannmangel, vil Nestlé integrere sin innsats i disse.

Stockholm Industry Water Award vil bli overrakt til Nestlés styreleder Peter Brabeck-Letmathe ved en seremoni den 24.august, under 2011 World Water Week i Stockholm.

**Om SIWI**

Stockholm International Water Institute (SIWI) jobber for en internasjonal håndtering for å bekjempe verdens eskalerende vannkrise.

SIWI utvikler og fremmer langsiktige forslag og tiltak, med fokus på et bærekraftig forbruk av verdens vannressurser.

**Om Stockholm Industry Water Award**

Stockholm Industry Water Award, som administreres av SIWI, anerkjenner næringslivets bidrag til bærekraftig utvikling ved å minimere vannforbruk og miljømessig inngripen. Prisen, som kan tildeles enhver sektor innen næringsliv og industri, ble opprettet i 2000 av Stockholm Water Foundation i samarbeid med Royal Swedish Academy of Engineering Sciences and the World Buisness Council for Sustainable Develpment.

En uavhengig jury bestående av ledende vannforskere og personer som jobber med vannspørsmål, gjennomgår alle innsendte forslag og velger en vinner i en åpen nomineringsprosess.

**Om Nestlé**

Nestlé SA er verdens ledende virksomhet innen ernæring, helse og velvære. Selskapet har mer enn 280.000 ansatte og 449 fabrikker verden over. Virksomheten har en meget stor portefølje av merkevarer innen en rekke mat- og drikkekategorier som spedbarnsernæring, kaffe, meieriprodukter, frokostblandinger, iskrem, vann, hunde- og kattemat samt sjokolade. Nestlé hovedkontor ligger i Vevey i Sveits, og A/S Nestlé Norge ligger i Oslo. Nestlé i Norge, Sverige, Finland og Danmark arbeider sammen som én operativ enhet: Nestlé Norden.